Diari Oficial de la Generalitat Valenciana


Sumari del DOGV 3883, del 22-11-2000 (2000/9240)

Informació pública de la proposta de programa per al desenvolupament de l'actuació integrada Glorieta d'Espanya del Pla General d'Ordenació Urbana d'Ibi.
---------------------------------------------------------------------------------------------------------------------------------------------------------

### Dades del document

Número de DOGV
:   3883

Data del DOGV
:   22-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9240


Organisme emissor
:   Ajuntament d'Ibi

Tipus de document
:   Anunci

Informació pública de la proposta de programa per al desenvolupament de l'actuació integrada Glorieta d'Espanya del Pla General d'Ordenació Urbana d'Ibi. [2000/A9240]
  
En compliment de la resolució del tinent d'alcalde delegat de l'Àrea d'Urbanisme i Obres, se sotmet a informació pública la proposta de programa per al desenvolupament de l'actuació integrada Glorieta d'Espanya del Pla General d'Ordenació Urbana (PGOU) d'Ibi, el text íntegre de la qual és:
  
«Examinada la proposta de programa per al desenvolupament de l'actuació integrada Glorieta d'Espanya del PGOU, presentada conjuntament per les mercantils Construcciones Guipa, SL, i Construcciones El Maseret, SL, per al desenvolupament de l'àmbit d'ordenació detallada inclòs entre els carrers de la Comunitat Valenciana, Castalla i Glorieta d'Espanya.
  
Vist l'article 45 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i fent ús de les atribucions delegades pel Decret de l'Alcaldia de data 13 de juliol de 1999, resolc:
  
Primer
  
Sotmetre a informació pública l'alternativa tècnica de la proposta de programa, promogut per Construcciones Guipa, SL, i Construcciones Maseret, SL.
  
Segon
  
La informació pública s'anunciarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Aquesta informació pública té caràcter de simultani concurs públic per a la selecció de l'urbanitzador, i s'hi poden presentar alternatives tècniques i al·legacions durant els 20 dies comptadors des de la publicació de l'edicte en el Diari Oficial de la Generalitat Valenciana, després d'haver-ho avisat als titulars cadastrals al seu domicilio fiscal.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els anteriors terminis es prorrogaran per 20 dies addicionals; s'anunciarà aquesta pròrroga al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
Cinqué
  
L'acte d'obertura de pliques s'efectuarà en la següent data hàbil a la conclusió del termini per a presentar-les.
  
Sisé
  
L'expedient podrà consultar-se al Departament d'Urbanisme, 2a planta, de l'Ajuntament d'Ibi, els dies laborables de 09.00 a 14.00 hores.
  
Seté
  
Concloses les anteriors operacions i una vegada emés l'oportú informe tècnic, el ple de l'ajuntament podrà aprovar un programa definint els seus continguts, per elecció d'una alternativa tècnica i una proposició d'entre les presentades, amb les modificacions parcials que estime oportunes. Es podrà en el mateix acte adjudicar, motivadament, l'execució del programa aprovat a favor de la persona que haja formulat la proposició juridicoeconòmica i haja assumit l'alternativa tècnica més adequada per a executar l'actuació.»
  
Cosa que es fa pública a l'efecte del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.